**DECIZIA ETAPEI DE ÎNCADRARE**

**Nr. \_\_ din 03.09.2018**

(Proiect)

Ca urmare a solicitării de emitere a acordului de mediu adresate de **Michelin România SA**, cu sediul în Loc. Voluntari, şos. Bucureşti Nord, nr.10, Global City Business Park, clădirea 01, etaj 3 şi 2, camera 1, Judeţ Ilfov, înregistrată la APM Salaj cu nr. 4390/01.08.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 03.09.2018, că proiectul **„STABILIZARE ALEE NORD ŞI RIGOLĂ APE PLUVIALE*”*** propus a fi amplasat în loc. Zalău, str. Lupului, nr.43, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. f) construcţia căilor navigabile interioare, altele decât cele prevăzute ȋn anexa nr.1, lucrări de canalizare şi lucrări ȋmpotriva inundaţiilor, pct. 13, lit. a) orice modificări sau extinderi, altele dacât cele prevăzute la pct. 22 din anexa nr.1, ale proiectelor prevăzute ȋn anexa nr. 1 sau ȋn prezenta anexă, deja autorizate, executate sau ȋn curs de a fi executate, care pot avea efecte semnificative negative asupra mediului;

b) Caracteristicile proiectului:

b1) Mărimea proiectului:

Prin prezenta documentatie se propune stabilizarea aleii și a rigolei de pe latura nordică prin consolidarea versantului existent, dar si executarea unui trotuar pietonal de-a lungul aleii precum și asfaltarea acesteia.

INDICI CONSTRUCTIVI (EXISTENT ȘI PROPUS)

Sc total = 53 783.59m²

Sd total = 54 919.50m²

INDICI URBANISTICI (EXISTENT ȘI PROPUS)

POT propus = 58.25%

CUT propus = 0.59m² ADC/m²

POT max admis = 65%

CUT max admis = 1.50m² ADC/m²

Consolidarea versantului existent se face cu ancoraje și sistem de stabilizare Tecco.

Intervenţiile propuse pentru versant sunt următoarele:

a) Instalarea sistemului activ de stabilizare cu plasă din oțel de înaltă rezistență Tecco G45/2 și a accesoriilor aferente.

b) Instalarea ancorajelor (tijelor) autoperforante la cheie și a accesoriilor și injectarea acestora cu suspensia de ciment.

c) Instalarea sistemului de stabilizare și tensionare.

Intervenţiile propuse pentru rigolă sunt următoarele:

a) Instalarea ancorajelor (tijelor) autoperforante la cheie și a accesoriilor și injectarea acestora cu suspensia de ciment.

b) Consolidarea cu beton armat turnat cu formă specială pentru autocurățare.

Trotuarul pietonal de-a lungul aleii, se execută între două rânduri de borduri 15×25×50cm fixate în beton simplu C25/30. Între borduri se așterne un strat de 15cm de pietriș, peste care se montează un strat de folie PVC, iar apoi se toarnă stratul suport de beton C25/30, de 10cm grosime, armat cu SPPB Ø4/100 - Ø4/100. Peste stratul suport din beton armat se așterne un strat de legătură din nisip de 2cm grosime, iar apoi dalele prefabricate 20×16.2×8cm dublu T. Trotuarul se dotează pe ambele părți cu balustrade din oțel, pe o înălțime de 1.15m, prinse în betonul armat strat suport, cu ancore mecanice șurub cap hexagonal, M12, grupa 8.8, L=85mm. În zonele de trecere a trotuarului peste rigolele secundare de pe versant se vor folosi dale prefabricate din beton armat 49×30×15cm.

Asfaltarea aleii constă în demontarea pavajului existent pe zona propusă pentru asfaltare, excavarea pamantului de sub acesta, refacerea sistemului rutier propus similar cu cel existent și turnarea betonului de ciment de 18cm grosime. Apoi se așează un strat de geocompozit peste toată suprafață propusă pentru asfaltare, inclusiv pe zona cu beton existent și se toarnă un strat de uzură din BA16 de 6cm grosime. Aleea se dotează pe latura dinspre versant, pe toată lungimea, cu parapet de siguranță deformabil, având picioare turnate în beton C25/30 în gropi de 40×40×100cm.

Terenul este proprietate privată şi este situat în intravilanul municipiului Zalău, din județul Sălaj, conform C.U nr. 788/03.07.2018.

b2) cumularea cu alte proiecte: - nu este cazul;

b3) utilizarea resurselor naturale:

**Alimentarea cu apa** - nu este cazul

b4) evacuarea apelor uzate:

**Apele uzate menajere** - nu este cazul

**Apele pluviale** - nu este cazul

**Alimentarea cu energie termică:** - nu este cazul

**Alimentare cu energie electrica:** - nu este cazul

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** - Perimetrul zonei de realizare a lucrarilor va fi imprejmuit si semnalizat pentru interzicerea accesului persoanelor straine în zona de lucru;

Se vor executa semnalizarile necesare :

• de restrictii in zonele de descărcare şi depozitare a locurilor de trecere;

• de restricţie a accesului persoanelor în zonele de lucru, pe fiecare etapă de lucru ;

• de stabilire a traseelor de deplasare în hala a personalului lucrător şi special pentru persoanele care au acces la spatiile unde se lucrează, pe fiecare etapă de lucru.

Ca spaţii de echipare, adăpost, servire masa, se vor folosi containerele amplasate conform planului cu organizarea de santier.

* descrierea impactului asupra mediului a lucrărilor organizării de şantier;

Pe durata realizarii lucrarilor vor rezulta: deseuri de constructii, ape uzate menajere;

Pentru prevenirea si reducerea impactului asupra mediului sunt prevazute:

-containere pentru colectarea selectiva a deseurilor menajere si de constructii/demolari si incheierea de contracte pentru valorificarea/depozitarea acestora;

-utilizarea grupurilor sanitare amplaste in incinta;

-utilizarea mijloacelor de transport si utilajelor care au verificarea tehnica la zi;

-intretinerea curateniei la locurile de munca pentru prevenirea formarii de pulberi;

-materialele de constructii vor fi aduse pe amplasament de catre firma constructoare;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

195/2005 privind protecţia mediului aprobată prin Legea nr. 265/2006 cu modificările şi

completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 788 din 03/07/2018 emis de Primaria Municipiului Zalău**,** terenul este situat ȋn intravilanul loc. Zalău ȋn suprafaţă de 92.324 mp şi se află ȋn proprietatea titularului Michelin România SA;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 03.09.2018 s-au solicitat urmatoarele acte/avize:

* ...........

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin